משעל, אמיר כווית

משעל אל-אחמד א-ג'אבר א-סבאח (בערבית: مِشعَل الأَحمَد الْجَابِر الصَّباح, תעתיק מדויק: משעל אלאחמד אלג'אבר אלצבאח; נולד ב-27 בספטמבר 1940) הוא אמיר כווית השביעי. לפני עלייתו לשלטון היה נסיך הכתר המבוגר ביותר בעולם. משעל נולד ב-27 בספטמבר 1940 לאחמד אל-ג'אבר א-סבאח, שכיהן כשליט העשירי של שייח'ות כווית. משעל היה בנו השביעי של אחמד, והוא אח למחצה של שלושה אמירים רצופים של כווית: ג'אבר השלישי (1977–2006), סבאח הרביעי (2006–2020) ונוואף, אמיר כווית (2020–2023). משעל למד בבית הספר אל-מבארכיה בכווית, ולאחר מכן נסע לבריטניה ללימודים במכללת משטרת המטרופולין הנדון. הוא סיים את לימודיו ב-1960 והצטרף למשרד הפנים של כווית. בין השנים 1967 ל-1980 שימש כראש שירות המודיעין והביטחון הממלכתי של המשרד, פיקח על התפתחות ארגון הביון לשירות הביטחון הממלכתי של כווית ושימש כמנהלו הראשון. ב-13 באפריל 2004 מונה על ידי ג'אבר השלישי, אמיר כווית לסגן ראש המשמר הלאומי (אנ') במקום אחיו נוואף. בפועל היה משעל הבכיר ביותר בארגון, מכיוון שראש המשמר היה תפקיד סמלי שנשמר לסאלם אל-עלי א-סבאח, החבר הבכיר ביותר בבית סבאח. משעל הוביל רפורמה במשמר הלאומי לדיכוי השחיתות, ותחת כהונתו הצטרף הארגון לאיגוד הבין-לאומי של ז'נדרמריות וכוחות משטרה עם מעמד צבאי (FIEP) ב-2019. משעל פרש מתפקידו במשמר הלאומי עם מינויו ליורש העצר ב-2020. זמן קצר לאחר שאחיו למחצה סבאח הרביעי הפך לאמיר כווית ב-2006 נחשב משעל לאחד משלושת מקבלי ההחלטות המובילים בבית סבאח השולט יחד עם נוואף. במהלך כהונתו, על פי הדיווחים, דחה משעל תפקידים בכירים יותר כדי למנוע מחלוקות פוליטיות ולשמור על מערכות היחסים שלו במשפחה. כשבריאותו של סבאח החלה להידרדר הלכה השפעתו של משעל וגברה. הוא אף ליווה את סבאח בביקורים רשמיים, כולל במאיו קליניק שברוצ'סטר, מינסוטה, ארצות הברית לצורך טיפול רפואי. לאחר שנוואף אל-אחמד אל-ג'אבר א-סבאח הפך לאמיר עם מותו של סבאח ב-29 בספטמבר 2020, ועל אף שהייתה לו לפי החוק הכוויתי שנה לבחור יורש עצר, הוא בחר במשעל לנסיך הכתר שמונה ימים בלבד לאחר עלייתו לשלטון ב-7 באוקטובר. במושב מיוחד של המועצה הלאומית של כווית למחרת אישרו כל 59 חברי הפרלמנט פה אחד את מינויו של משעל. מינויו של משעל נחשב על ידי פרשנים סימן לכך ששליטי המדינה רצו להימנע משינוי משמעותי, כמו מעבר לדור הבא של המנהיגים. משעל קיבל תפקיד גדול יותר בניהול המדינה מאשר נסיכי הכתר הקודמים בשל גילו המתקדם של נוואף. לדוגמה, ב-2 בספטמבר 2021 שוחח משעל עם סגנית נשיא ארצות הברית קמלה האריס על יחסי ארצות הברית–כווית ועל תפקידה של כווית בנסיגת כוחות ארצות הברית מאפגניסטן ב-2021. ב-17 באפריל 2023 הודיע משעל במקום נוואף על פיזור המועצה הלאומית, תוך שציטט בנאומו את החוק שמסמיך את האמיר לעשות זאת. משעל גם ייצג את כווית באירועים חשובים מחוץ למדינה, כולל בהלוויית המלכה אליזבת השנייה במנזר וסטמינסטר, לונדון ב-2022 ובחתונת הנסיך חוסיין ורג'ווה אאל סייף בעמאן, ירדן ב-2023. ב-16 בדצמבר 2023, עם מותו של נוואף, אמיר כווית, הפך משעל לאמיר כווית השביעי. למשעל יש שתי נשים: נוריה סבאח א-סאלם א-סבאח ומונירה באדה אל-מותאירי. יש לו 12 ילדים: חמישה בנים ושבע בנות. הוא ייסד ושימש כנשיא כבוד של אגודת חובבי הרדיו של כווית, והיה נשיא הכבוד של איגוד הטייסים ומהנדסי מטוסים של כווית ושל דיוואן המשוררים. צרפת צרפת: לגיון הכבוד (2018), הוענק על ידי פלורנס פרלי, שרת הכוחות המזוינים מדיה וקבצים בנושא משעל, אמיר כווית בוויקישיתוף משעל, אמיר כווית, במסד הנתונים הקולנועיים IMDb (באנגלית) "The world's oldest crown prince nears the throne of Kuwait". האקונומיסט. נבדק ב-2023-12-17. "Sheikh Meshal Al-Ahmad Al-Jaber Al-Sabah". ממשלת כווית. נבדק ב-2023-06-15. "Kuwait marks 1st anniversary of Sheikh Mishal's nomination as Crown Prince". The Times Kuwait. 7 באוקטובר 2021. נבדק ב-2023-12-17. {{cite news}}: (עזרה) "Kuwait's new emir names anti-Islamist national guard chief as crown prince". ערב ניוז. 7 באוקטובר 2020. נבדק ב-2023-12-17. {{cite news}}: (עזרה) "Kuwaiti emir names top security official as crown prince". France24. נבדק ב-2023-12-17. "Kuwait Emir Sheikh Nawaf Al Sabah names Sheikh Meshal Al Sabah as new crown prince". The National. 7 באוקטובר 2020. נבדק ב-2023-12-17. {{cite news}}: (עזרה) "Factbox: Who will be Kuwait's next crown prince?". רויטרס. 1 באוקטובר 2020. נבדק ב-2023-12-17. {{cite news}}: (עזרה) "Kuwait's emir names security czar Sheikh Meshal as crown prince". רויטרס. 7 באוקטובר 2020. נבדק ב-2023-12-17. {{cite news}}: (עזרה) "Readout of Vice President Harris Call with Crown Prince Mishal Al-Ahmad Al-Jabir Al-Sabah of Kuwait". הבית הלבן. 2 בספטמבר 2021. נבדק ב-2023-12-17. {{cite news}}: (עזרה) "Kuwait crown prince says parliament will be dissolved again". Associated Press. 17 באפריל 2023. {{cite news}}: (עזרה) "Queen Elizabeth II's Funeral: Arab Royals Pay Their Respects Ahead of The Ceremony". הרפרס בזאר. 19 בספטמבר 2022. נבדק ב-2023-12-17. {{cite news}}: (עזרה) ארמני סייד (2 ביוני 2023). "Jordan's Crown Prince Is Getting Married. Here's What We Know About the Lavish Royal Wedding". טיים מגזין. נבדק ב-2023-12-17. {{cite news}}: (עזרה) אמיר כווית מת בגיל 86, אחיו בן ה-83 ירש את מקומו, באתר וואלה, 16 בדצמבר 2023 "Kuwait National Guard deputy chief receives France's Legion of Honor". Kuwait News Agency. 4 בדצמבר 2018. נבדק ב-2023-12-17. {{cite news}}: (עזרה)